Държавен вестник, бр. 43, 2016 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  43
– за лица, навършили 16 години – завършено 
средно образование или придобито право за явя-
ване на държавни зрелостни изпити (обучението 
се осъществява по рамкова програма Е).
1.2. Изисквания за входящо квалификационно 
равнище или професионален опит
За обучение по професията „Маркшайдер“ с 
придобиване на трета степен на професионална 
квалификация не се изисква кандидатите да 
притежават професионална квалификация или 
професионален опит по други сродни професии, 
когато обучението е по рамкова програма В. В 
обучение по рамкова програма Е с придобиване 
на трета степен на професионална квалифика-
ция може да участват само лица с придобита 
квалификация по професия с втора степен на 
професионална квалификация.
Лицата, които притежават професионален 
опит по професията „Маркшайдер“, могат да 
придобият квалификация по тази професия или 
по част от нея чрез валидиране на придобити 
с неформално или самостоятелно учене резул-
тати от ученето при спазване на Наредба № 2 
от 2014 г. за условията и реда за валидиране на 
професионални знания, умения и компетентности 
на министъра на образованието и науката (ДВ, 
бр. 96 от 2014 г.).
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Марк шай дерството (на немск и: мark­
scheider – от мark – граница, и scheider – разде-
лям) е наука, която се занимава с измервания 
под и над земята при изграждане на подземни 
минни изработки, подземно строителство на 
съоръжения или наземен добив на полезни 
изкопаеми.
Маркшайдерът извършва основни геодезич-
ни и маркшайдерски измервания, изчислява 
координати и коти на маркшайдерските точки, 
анализира фактически и допустими грешки при 
извършване на маркшайдерските задачи, създава 
и поддържа точен модел на минните изработки, 
изчислява обема на земните маси и полезните 
изкопаеми, участва в текущото планиране на 
развитието на минните заходки, осигурява ос-
новни минно-технологични процеси (взривни 
работи; контрол на коти и наклони на работни 
площадки; трасиране на надземни и подземни 
съоръжения, оси и направления на изработки; 
изследване на деформации; придобиване и рекул-
тивиране на терени), изработва маркшайдерски 
планове, карти и профили; създава и поддържа 
опорна маркшайдерска мрежа.
Дейностите, извършвани от маркшайдера, 
изискват той да е комуникативен, да работи в 
екип, да поема отговорност за работата си и за 
екипа, който ръководи. Да отговаря за точността 
на маркшайдерските измервания, изработените 
планове и карти, изчислените обеми, за геоде-
зическата апаратура и офис техника. 
За упражняване на професията „Маркшай-
дер“ се изисква: концентрация на вниманието, 
наблюдателност и добра памет, логическо мислене 
и комбинативност, пространствено виждане за 
тела и обекти, физическа издръжливост, умение 
за организиране и планиране на дейността, за 
оформяне на чертежи и техническа документация, 
добри математически способности, ориентиране 
в пространството, готовност за работа в екип, 
прецизно спазване на изискванията и инструкци-
ите, умения за справяне в проблемни ситуации, 
търпение и упоритост, отговорност, коректност.
Работата на маркшайдера съчетава разноо-
бразни трудови дейности, част от които се осъ-
ществяват в открити или подземни рудници и 
кариери, а друга част – в работни помещения. И 
двата вида дейности се извършват целогодишно, 
като работата може да бъде и при тежки клима-
тични условия (влага, запрашеност, висока или 
ниска температура). Понякога се налага да се 
работи с удължено работно време, а по изклю-
чение – и в почивните, и в празничните дни.
Обработката на маркшайдерските измервания 
и изработването на документацията и отчетите 
се осъществяват в офиси, при нормално работно 
време и натовареност.
За осъществяване на маркшайдерските из-
мервания се работи с теодолити, нивелири, то-
тални станции, ГНСС (глобални навигационни 
спътникови системи, GPS) приемници, лазерни 
скенери, ниско- и бавнолетящи самолети за 
аерофотограметрия, земнофотограметрични 
снимачни инструменти, справочна и каталожна 
литература за геодезическа апаратура и ръко-
водства за работа с нея. 
За обработка на маркшайдерските измерва-
ния, изчисляване на обеми иззета минна маса 
и изработка на карти, планове и друга доку-
ментация се ползват специализиран софтуер 
и интернет, фотограметрична апаратура, офис 
техника, техническа документация (закони, 
наредби, инструкции, проекти, карнети, карти, 
планове и др.).
Маркшайдерът има възможност да работи в 
държавни и частни институции, в геодезически, 
добивни и строителни фирми.
2.2. Възможности за продължаване на про-
фесионалното обучение
Лицата, придобили трета степен на профе-
сионална квалификация по професията „Марк-
шайдер“, могат да продължат обучението си по 
друга професия от професионално направление 
„Минно дело, проучване и добив на полезни 
изкопаеми“ или по професия „Геодезист“ от 
професионално направление „Архитектура, ур-
банизъм и геодезия“.
2.3. Възможности за професионална реали-
зация съгласно Националната класификация 
на професиите и длъжностите (НКПД – 2011) 
в Република България, утвърдена със Заповед 
№ РД-01-931 от 27.12.2010 г. на министъра на 
труда и социалната политика, изм. и доп. със 
заповеди № РД-01-204 от 28.02.2011 г., № РД-01-
426 от 30.05.2011 г., № РД-01-529 от 30.06.2011 г., 
№ РД-01-533 от 30.06.2011 г., № РД-01-952 от 
29.12.2011 г., № РД-01-586 от 6.07.2012 г., № РД-01-
1002 от 19.12.2012 г., № РД-01-979 от 21.12.2013 г., 
№ РД-01-933 от 19.12.2014 г. и № РД-01-1027 от 
22.12.2015 г.
Съгласно НКПД – 2011 придобилият трета 
степен на професионална квалификация по про-